Informuojame, kad jau planuojamas vaikų priėmimas 2023-2024 m. m.

Vilniaus darželių informacinėje sistemoje <https://svietimas.vilnius.lt/>**komplektacijos bus suvestos iki sausio 31 d.**

Pagrindiniai vaikų grupių amžiaus intervalai, kad galėtumėte orientuotis į kokią grupę ir kokie vaikai bus priimami 2023-2024 m. m.:

1,5-3 metų (lopšelis) – 2021 metų visi vaikai ir gimę 2022 metais iki 07-01 dienos;

2-3 metų (lopšelis) – 2021 metų visi vaikai;

3-4 metų (darželis) – 2020 metų visi vaikai;

4-5 metų (darželis) – 2019 metų visi vaikai;

5-6 metų (darželis) – 2018 metų visi vaikai;

5-7 metų (priešmokyklinė) – 2017 metų visi vaikai ir

**2018 m. sausio 1 d. – balandžio 30 d.** gimimo (jei tėvai 2018 m. vaikui nori vėlinti metais PU, turi raštu sausio 1-31 d. informuoti įstaigos vadovą);

**2018 m. gegužės 1 d. – rugsėjo 1 d.** gimimo – tuo atveju, kai tėvai nusprendžia pagal PU pradėti ugdyti vaiką, kuriam tais kalendoriniais metais 5 metai sueina nuo gegužės 1 d. iki rugsėjo 1 d., ne vėliau kaip iki rugpjūčio 14 d. imtinai kreipiasi į PPT dėl vaiko, kuriam tais kalendoriniais metais 5 metai sueina nuo gegužės 1 d. iki rugsėjo 1 d., įvertinimo.

Gavę Tarnybos išvadą-rekomendaciją, sprendimą dėl tolesnio vaiko, kuriam tais kalendoriniais metais 5 metai sueina nuo gegužės 1 d. iki rugsėjo 1 d., ugdymosi pagal ikimokyklinio ar priešmokyklinio ugdymo bendrąją programą priima tėvai.

**2018 m. rugsėjo 2 d. – gruodžio 31 d.**gimimo – rekomenduojama kreiptis į PPT ir atlikti vertinimą.

Atkreipiame dėmesį, kad <https://svietimas.vilnius.lt/> teikiama vieša informacija apie darželių eiles. Grupės **formuojamos atsižvelgiant į laukiančiųjų vaikų poreikį bei Įstaigos galimybes.**

Primename, kad kiekvienais metais **kovo 1-10** dienomis <https://svietimas.vilnius.lt/> tėvai turi galimybę pasitikrinti, ar pasirinktose įstaigose yra formuojamos jų vaikų amžiaus grupės bei kiek vaikų planuojama priimti. Pažymime, kad tėvai gali redaguoti prašymus, jų pateikimo (redagavimo) data nedaro įtakos vietai eilėje (išskyrus grupių formavimo laikotarpį). Galima pasirinkti iki penkių įstaigų.

Grupės bus formuojamos nuo kovo **18** – **31** dienomis.

Tėvai, kurie gaus pranešimą dėl vaiko priskyrimo į ugdymo įstaigą, per 10 kalendorinių .d.**turės pasirašyti ugdymo sutartis**. Nuo balandžio 1 d. vaikai, kurių tėvai nepatvirtino darželio lankymo ir nepasirašė ugdymo sutarties, bus išbraukiami iš sąrašo ir apie atsiradusias laisvas vietas pranešama laukiantiems eilės tvarka.

Informuojame, kad po grupių formavimo laisvos vietos skelbiamos <https://svietimas.vilnius.lt/>. Atkreipiame dėmesį, kad į atsilaisvinusias vietas vaikai yra priimami nuolat.

Eilė gali keistis dėl to, kad vilniečių prašymai yra priimami nuolat. Užrašas „nėra tinkamos grupės“ reiškia, kad eilės šiuo metu yra generuojamos ir vaiko eiliškumas bus matomas po eilių sugeneravimo.

**Darželio mokyklos „Vilija“ Administracija**